Pastorie-moorde: Twee beskuldigdes verskyn in hofMartin Brits en Elliot Mhlambi Foto: Lani Fouché, OFM Martin Brits en Elliot Mhlambi het Maandag in verband met die moord op ds. Willem Brits in die hof verskyn. Brits (28), die aangenome seun van ds. Brits, en Mhlambi het vlugtig verskyn voor die saak tot 12 Desember uitgestel is. Die twee word beskuldig van die moord op ds. Brits (60), wat vroeër die maand in sy pastorie in Harrismith met ŉ byl aangeval is. Hy het die oggend ná die aanval aan sy beserings beswyk. Ds. Brits se aanstaande skoonseun, Gerhardus Vermeulen, is tydens die voorval doodgeskiet. Martin se ma, Dorothea (59), is ook met ŉ byl aangeval. Sy is in ŉ kritieke toestand in die Mediclinic Bloemfontein. Beide mans het verlede jaar tronkstraf in Frankfort uitgedien. Lees ook: Pastorie-moorde: Martin vra om vergifnis Pastorie-moorde: Ds Brits vandag ter ruste gelê Pastorie-moorde: Broers en suster kwaad Pastorie-moorde: Seun beken skuld Pastorie-moorde: Vermeulen vandag ter ruste gelê Pastorie-moorde: Seun, verdagte ken mekaar glo Pastorie-moorde: Seun gaan glo skuld erken Pastorie-moorde: Seun was glo al vantevore in die tronk Pastorie-moorde: Seun in hegtenis geneem Vermoorde dominee se vrou kritiek ná aanval Dominee van Harrismith vermoor, gesin aangeval